### Beslutning

Anbefales.

### Sagsfremstilling

## **Resumé og sagens baggrund**

En ændring i taxiloven fra 2024 tillader undtagelse af øer.
[adresse] og Sejerø opfylder betingelserne og kan dermed få forbedret mobilitet.

## **Indstilling**

Direktøren indstiller, at det drøftes, om administrationen skal sende en anmodning til Transportministeriet om at undtage [adresse] og Sejerø fra [adresse].

## **Behandling**

Ø-Udvalget, Teknik- og Miljøudvalget, Økonomiudvalget.

## **Sagsfremstilling**

Den 1. januar 2024 trådte en ændring af taxiloven i kraft. Lovændringen giver mulighed for at undtage øer fra lovens bestemmelser, hvilket kan forbedre mobiliteten på øer, hvor der ikke er  almindelig taxikørsel. I bilaget til sagen ses Transportministeriets orientering om lovændringen.

Formålet med lovændringen er at skabe bedre mobilitet på vores øer.

Det sker ved, at det er blevet muligt for visse øer at blive undtaget fra taxiloven.

Det betyder, at alle private må tilbyde befordring i egen bil uden at være omfattet af taxilovens bestemmelser om chaufførkort, sæde-følere, taxameter og tilslutning til et kørselskontor.

For at en ø kan undtages fra taxiloven, skal følgende betingelser være opfyldt:

* Øen må ikke være bro- eller landfast.

* Der må ikke i almindelighed finde taxikørsel sted på øen.

Ansøgningsproces:

Hvis en eller flere øer i Kalundborg Kommune ønsker at blive undtaget fra taxiloven, skal kommunen sende en anmodning til Transportministeriet.

Ophævelse af undtagelse:

En undtagelse fra taxiloven kan til enhver tid ophæves, hvis kommunen anmoder om det.

Ordningen kan være relevant for [adresse] og Sejerø.

## **Økonomiske konsekvenser**

Ingen.

### Sagens forløb

06/06/2024 Ø-udvalget
Ø-Udvalget anbefaler at der søges dispensation til begge øer.